CELEX: 32016R2035
Language: hr
Date: 2016-11-21 00:00:00
Title: Provedbena uredba Komisije (EU) 2016/2035 оd 21. studenoga 2016. o izmjeni Provedbene uredbe (EU) br. 540/2011 u pogledu rokova valjanosti odobrenja aktivnih tvari fipronila i maneba (Tekst značajan za EGP )

22.11.2016   
            
            
               HR
            
            
               Službeni list Europske unije
            
            
               L 314/7
            
         PROVEDBENA UREDBA KOMISIJE (EU) 2016/2035
   оd 21. studenoga 2016.
   o izmjeni Provedbene uredbe (EU) br. 540/2011 u pogledu rokova valjanosti odobrenja aktivnih tvari fipronila i maneba
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
   budući da:
   
               (1)
            
            
               U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.
            
         
               (2)
            
            
               Provedbenom uredbom Komisije (EU) br. 762/2013 (3) rok valjanosti odobrenja aktivne tvari maneba produljen je s 30. lipnja 2016. na 31. siječnja 2018.
            
         
               (3)
            
            
               Provedbenom uredbom Komisije (EU) br. 2015/404 (4) rok valjanosti odobrenja aktivne tvari fipronila produljen je s 30. rujna 2017. na 31. srpnja 2018.
            
         
               (4)
            
            
               Zahtjevi za obnovu odobrenja tvari maneba i fipronila podneseni su u skladu s člankom 1. Provedbene uredbe Komisije (EU) br. 844/2012 (5). Međutim, nije dostavljena nikakva dopunska dokumentacija u cilju potpore obnovi tih aktivnih tvari u skladu s člankom 6. Provedbene uredbe (EU) br. 844/2012.
            
         
               (5)
            
            
               S obzirom na cilj članka 17. prvog stavka Uredbe (EZ) br. 1107/2009 produljenja predviđena provedbenim uredbama (EU) br. 762/2013 i (EU) 2015/404 više nisu opravdana. Stoga je primjereno osigurati da odobrenje fipronila istekne na datum na koji bi isteklo bez produljenja i predvidjeti najraniji mogući datum isteka roka valjanosti odobrenja maneba, uzimajući u obzir vrijeme potrebno da države članice ispune zahtjeve koji proizlaze iz isteka odobrenja tvari maneba.
            
         
               (6)
            
            
               Provedbenu uredbu (EU) br. 540/2011 trebalo bi stoga na odgovarajući način izmijeniti.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Ova uredba stupa na snagu dvadesetog dana od dana objave u Službenom listu Europske unije.
   
      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. studenoga 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      (3)  Provedbena uredba Komisije (EU) br. 762/2013 оd 7. kolovoza 2013. o izmjeni Provedbene uredbe (EU) br. 540/2011 u pogledu produljenja roka valjanosti odobrenjâ aktivnih tvari: klorpirifos, klorpirifos-metil, mankozeb, maneb, MCPA, MCPB i metiram (SL L 213, 8.8.2013., str. 14).
   
      (4)  Provedbena uredba Komisije (EU) 2015/404 оd 11. ožujka 2015. o izmjeni Provedbene uredbe (EU) br. 540/2011 u pogledu produljenja rokova valjanosti odobrenjâ aktivnih tvari beflubutamida, kaptana, dimetoata, dimetomorfa, etoprofosa, fipronila, folpeta, formetanata, glufosinata, metiokarba, metribuzina, fosmeta, pirimifos-metila i propamokarba (SL L 67, 12.3.2015., str. 6).
   
      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).
   
      PRILOG
      Dio A Priloga Provedbenoj uredbi (EU) br. 540/2011 mijenja se kako slijedi:
      
                  1.
               
               
                  U šestom stupcu, „Prestanak odobrenja”, u retku 113., „Maneb”, datum „31. siječnja 2018.” zamjenjuje se datumom „31. siječnja 2017.”;
               
            
                  2.
               
               
                  U šestom stupcu, „Prestanak odobrenja”, u retku 157., „Fipronil”, datum „31. srpnja 2018.” zamjenjuje se datumom „30. rujna 2017.”.